PROJEKTS uz 25.03.2024.

vēlamais datums izskatīšanai:

Izglītības, kultūras, sporta un sociālajā komitejā 03.04.2024.

Finanšu komitejā 17.04.2024.

sagatavotājs: Aija Riba

ziņotājs: Aija Riba

PROTOKOLLĒMUMS

**Par atbalstu dalībai starptautiskajā konkursā**

Ādažu novada pašvaldība izskatīja Carnikavas Tautas nama “Ozolaine” jauktā kora “Vēja balss” 2024. gada 19. marta iesniegumu (reģ. Nr. ĀNP/1-11-1/24/1543 (turpmāk – iesniegums)) par pašvaldības finansiālu atbalstu kora dalībai 13. starptautiskajā koru festivālā konkursā “Cracovia Cantans”, Krakova, Polija, no š.g. 13. līdz 16. jūnijam.

2024. gada 19. martā e-pastā tika saņemts kora “Vēja balss” diriģenta Matīsa Pētera Circeņa iesniegums ar lūgumu atmaksāt koru konkursa dalības maksu 200,36 EUR, kas segta no personīgajiem līdzekļiem sakarā ar novēlotu informācijas saņemšanu no konkursa rīkotājiem.

Saskaņā ar pašvaldības 2021. gada 22. decembra nolikuma Nr. 22 “Amatiermākslas kolektīvu darbības un finansēšanas kārtība” (turpmāk – Nolikums) 5.5. apakšpunktu, pašvaldība katru gadu piešķir finansējumu kolektīvu darbības nodrošināšanai. t.sk., transporta izdevumu apmaksai dalībai Vispārējo Dziesmu un deju svētku skatēs un valsts mēroga pasākumos un vienam braucienam darbības sezonā koncertēšanai Latvijā. Vidējās ieplānotās transporta izmaksas amatiermākslas kolektīvam ir līdz 1500 EUR gadā.

Ādažu novada kultūras centra 2022. gada 1. februāra rīkojumā Nr. KC/1-5/22/2 “Par amatiermākslas kolektīvu darbības pārskata veidlapu apstiprināšanu” noteikts, ka amatiermākslas kolektīvam līdz katra gada 1. oktobrim jāiesniedz darba plāns un finansējuma pieprasījums nākamajam gadam kopā ar kolektīva dalībnieku sarakstu. Iesniegumā minētais uzaicinājums tika saņemts pēc finansējuma pieprasījuma iesniegšanas termiņa, t.i., pēc pašvaldības 2023. gada 28. decembra saistošo noteikumu Nr. 52/2023 “Par Ādažu novada pašvaldības budžetu 2024. gadam” pieņemšanas. Pašvaldības budžetā netika paredzēti līdzekļi 4000,00 *euro* apmērā iesniegumos minēto izdevumu finansēšanai.

Koris neparedz 2024. gadā izmantot pārējos Nolikuma 5.5. apakšpunktā paredzētos atbalstus, un ir lietderīgi minēto finansējumu novirzīt kora transporta izdevumu segšanai dalībai konkursā, papildus piešķirot finanšu līdzekļus 200,36 EUR apmērā dalības maksas izdevumu apmaksai. Tautas nama “Ozolaine” budžetā ir paredzēti līdzekļi amatiermākslas kolektīvu skašu un konkursu dalības maksas segšanai, tādējādi kora dalības maksa minētajā pasākumā var tikt finansēta no pašvaldības budžeta līdzekļiem.

Starptautiskā koru konkursa “Cracovia Cantans” formāts atbilst Nolikuma 3. punktā noteiktajiem amatiermākslas kolektīvu darbības mērķiem (veikt kultūras un mākslas mantojuma apguvi, saglabāšanu un jaunradi, uzturēt augstu māksliniecisko līmeni, popularizēt sevi un novadu).

Pamatojoties uz Pašvaldību likuma 4. panta pirmās daļas 5. punktu, Ādažu novada pašvaldības 13.06.2023. reglamenta Nr. 2 “Ādažu novada pašvaldības darba reglaments” 79. punktu, kā arī Izglītības, kultūras, sporta un sociālās komitejas 03.04.2024. atzinumu un Finanšu komitejas 17.04.2024. atzinumu, atklāti balsojot, ar \_\_ balsīm „par”, „pret” – \_\_\_, „atturas” – \_\_\_\_, Ādažu novada pašvaldības dome **NOLEMJ**:

1. Atbalstīt Carnikavas Tautas nama “Ozolaine” jauktā kora “Vēja balss” dalību 13. starptautiskajā koru konkursā “Cracovia Cantans” 2024. gada 13. un 16. jūnijā, Krakova, Polija, piešķirot finanšu līdzekļus 1500,00 EUR apmērā transporta izdevumu apmaksai un 200,36 EUR dalības maksas samaksai.
2. Lēmuma 1. punktā minētā izpildei nepieciešamos finanšu līdzekļus nodrošināt no Tautas nama “Ozolaine” 2024. gada budžeta tāmes līdzekļiem izdevumu pozīcijās “Transporta izdevumi” un “Dalība konkursos un skatēs”.
3. Ādažu novada kultūras centra vadītājai veikt vēmuma izpildes kontroli.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt/nosūtīt norakstus:

Iesniedzējam - @ vai norakstu?

ĀNKC, GRN, FIN - @